open-index/open-wikipedia-markdown huggingface dataset:
Winter in June

**Winter in June** on Kiuas-yhtyeen EP ja ensimmäinen virallinen julkaisu. EP:n kappaleet julkaistiin myös seuraavalla *[[The Spirit of Ukko]]* -albumilla.

## Kappaleet
# 
# 
# 
# 

## Kokoonpano

;Yhtye
* Ilja Jalkanen – laulu 
* Mikko Salovaara – kitarat 
* Markku Näreneva – rummut 
* Atte Tanskanen – koskettimet 
* Teemu Tuominen – basso

;Tuotanto
* Mika Jussila – masteroija
* Jarno Lahti – kansitaide
* ToxicAngel – logo
* Junnu Laine – valokuvat

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
* Winter in June discogs.com -sivustolla
Seminologi

**Seminologi** on tuotantoeläinten (yleisimmin naudan ja sian) keinosiementäjä. Tehtäviin kuuluu muun muassa siemennys, tiineystarkastukset, alkionsiirrot ja hedelmällisyysneuvonta.
60 metrin juoksu

**60 metrin juoksu** on normaalisti vain sisäradoilla tai juniorikilpailussa juostava pikajuoksumatka. 

Olympiaohjelmassa 60 metrin juoksu oli kahdesti, Pariisissa 1900 ja St. Louisissa 1904. Ensimmäinen olympiavoittaja oli Alvin Kraenzlein ajalla 7,0 sekuntia, toinen ja viimeinen Archie Hahn samalla tuloksella.

Sisäradoilla 60 metrin juoksu korvaa yleensä 100 metrin juoksun, koska vain harvoissa sisähalleissa on mahdollista juosta 100 metriä suoralla. Toisinaan hallikilpailuissa matkana on 50 metriä.

Miesten maailmanennätys on Christian Colemanin 18.2.2018 Albuquerquessa juoksema 6,34 sekuntia, naisilla Irina Privalovan 11.2.1993 Madridissa juoksema 6,92 sekuntia. Suomen ennätykset ovat Markus Pöyhösen 6,58 sekuntia ja Lotta Kemppisen 7,16 sekuntia.

## Lähteet
Salsa (musiikki)

**Salsa** on puertoricolais- ja kuubalaisperäinen latinalaisamerikkalainen musiikkityyli, joka syntyi New Yorkissa 1960-luvulla. Nimitystä käytetään myös muunlaisesta latinalaisamerikkalaisesta tanssimusiikista.

Salsan kehittivät New Yorkissa asuneet latinalaisamerikkalaiset maahanmuuttajat 1900-luvun puolivälin jälkeen. Nimityksen *salsa* keksi musiikkityylin markkinointinimeksi newyorkilainen Fania Records. Se otti nimityksen käyttöön yhteisnimitykseksi kaikille palkkalistoillaan olleille latinolaulajille ja -yhtyeille, sillä suuri yleisö ei ollut oppinut heidän tyyliensä tarkempia nimityksiä. Nimi viittaa salsakastikkeeseen.

Salsan musiikilliset juuret ovat puertoricolaisessa musiikissa, kuubalaisessa sonissa sekä jazzissa. Muita siihen vaikuttaneita latinalaismusiikkityylejä ovat esimerkiksi cumbia, samba, bolero ja cha-cha. Salsassa kuuluvat etenkin trumpetti ja pasuuna, ja sen tunnusomaisia lyömäsoittimia ovat congarummut, timbaalit ja bongorummut. Salsaa voi soittaa suuri big band, mutta joissain salsatyyleissä laulajaa säestää piano ja pienehkö taustaorkesteri.

Salsan varhaisia tunnettuja esittäjiä olivat puertoricolaiset Tito Puente ja Tito Rodríguez. Heidän jälkeensä tyyliä teki tunnetuksi yhdysvaltalainen Fania All-Stars -yhtye, jossa oli puertoricolaisia, dominikaanisia, kuubalaisia ja yhdysvaltalaisia muusikoita, kuten myöhemmin sooloartisteina tunnetut Willie Colón ja José Feliciano. New Yorkista salsan suosio levisi nopeasti koko Latinalaiseen Amerikkaan, etenkin Venezuelaan, Kolumbiaan ja Panamaan. Salsan suosion nopean kasvun yhtenä syynä on pidetty sitä, että koska jazz oli kehittynyt 1950-luvulla jo liian vaikeaksi tanssia, salsa täytti sen jättämän paikan.

Eniten salsalevyjä myynyt artisti on Marc Anthony.

## Katso myös
* Salsa (tanssi)

## Lähteet

## Aiheesta muualla
* Salsa Music web magazine
Ammunta kesäolympialaisissa 2008 – naisten trap

**Naisten [[trap]] [[Kesäolympialaiset 2008|vuoden 2008 kesäolympialaisissa]]** ammuttiin 11. elokuuta Beijing Shooting Range Clay Target Fieldillä. Kilpailun voitti Suomen Satu Mäkelä-Nummela tuloksella 91 (70+21).

## Aikataulu

## Ennätykset
Ennen olympialaisten alkua voimassa olleet maailman- ja olympiaennätykset:
* Peruskilpailu:

* Finaali:

## Peruskilpailu

## Finaali

## Lähteet
* 
*
Seth (muusikko)

**Seth** (s. 9. elokuuta 1972 Hiroshima, Japani) on japanilainen laulaja, joka on laulanut Moi dix Mois -yhtyeessä vuodesta 2005 lähtien. Hän on ollut solistina myös yhtyeissä Brain Hacker (2002–2005), After Image (1992–1996) ja Art Cube (2007–).
Polynesianlurikit

**Polynesianlurikit** (*Vini*) on kaijojen heimoon kuuluva lintusuku.

Ne ovat kirkasvärisiä, pieniä papukaijalintuja. Lajien pituus nokasta keskimittaisen pyrstön kärkeen on noin 18-19 senttimetriä ja painoa niillä on noin 30-55 grammaa. Niillä on verrattain pieni nokka ja kirkasväriset jalat. Sukupuolet ovat samanväriset.

## Polynesianlurikkeihin (''Vini'') kuuluvia lajeja
* Kookoslurikki (*Vini stepheni*)
* Samoanlurikki (*Vini australis*)
* Sinilurikki (*Vini ultramarina*)
* Tahitinlurikki (*Vini peruviana*)
* Tubuainlurikki (*Vini kuhlii*)

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
*ITIS: Vini
Vini

**Vini** voi tarkoittaa seuraavia:

* polynesianlurikit (*Vini*), kaijojen heimoon kuuluva lintusuku
* vini (Ⴀ, ⴀ tai  ა), georgialainen kirjain
* Vini-nimisiä henkilöitä:
** Vini, oik. *Vinicius Frasson* (s. 1984), brasilialainen jalkapalloilija
** Vini Dantas (s. 1989), brasilialainen jalkapalloilija
** Vini Poncia, *Vincent Poncia Jr.* (s. 1942), yhdysvaltalainen muusikko, lauluntekijä ja musiikkituottaja
Jaatinen

**Jaatinen** on suomalainen sukunimi, joka on muun muassa seuraavilla henkilöillä:

* Aarne Jaatinen (1895–1944), näyttelijä
* Antti Jaatinen (s. 1987), jääkiekkoilija
* Antti Jaatinen (s. 1986), jääkiekkoilija
* Antti Jaatinen (s. 1968), arkkitehti ja kirjailija 
* Arno Jaatinen (1895–1946), jääkärimajuri
* Eeli Jaatinen (1905–1970), taidemaalari, kuvittaja ja pilapiirtäjä
* Eero Jaatinen (1936–1980), keihäänheittäjä
* Eila Jaatinen (1952–2012), kirjailija, kääntäjä ja kolumnisti
* Esko Jaatinen (s. 1936), pappi ja kirjailija
* Filip Jaatinen (1897–1966), oikeusneuvos ja Turun hovioikeuden presidentti
* Gunnar Jaatinen (1882–1958), kauppaneuvos ja Oy Rauma Wood Ltd:n sekä Suomen Puuvienti Oy:n toimitusjohtaja
* Gustaf Jaatinen, liikemies, Pohjolan Moottoritehtaan perustaja
* Hjalmar Jaatinen (1876–1929), apteekkari ja Suomen Apteekkariyhdistyksen puheenjohtaja
* Heidi Jaatinen  (o.s. *Jauhiainen*, s. 1968), kirjailija, opettaja ja harrastajateatterin ohjaaja
* Heikki Jaatinen (1829–1879), Tammikuun valiokunnan jäsen ja valtiopäivämies
* Ismo Jaatinen (s. 1955), pesäpalloilija
* Jarl Emerik Jaatinen (1884–1953), rautatieinsinööri ja Kokkolan kaupunginjohtaja
* Jarl Jaatinen (1914–1940), arkkitehti
* Juha-Matti Jaatinen (s. 1984), pesäpalloilija
* Jussi Jaatinen (oik. *Maunu Valentin Tuhkanen*, 1899–1968), näytelmäkirjailija
* Jussi Jaatinen (s. 1967), oboisti
* Kaarlo Jaatinen (1883–1956), puutarhuri ja puutarhakirjojen tekijä
* Maria Jaatinen (o.s. *Piipponen*, 1907–1995), mielisairaanhoitaja ja runoilija
* Marjatta Jaatinen (o.s. *Pitkäpaasi*, 1927–2003), arkkitehti
* Martti Jaatinen, kirjailijanimi Martti Jaarnio (1922–1945), runoilija, Aarne ja Oili Jaatisen poika
* Martti Jaatinen (1928–2008), arkkitehti, Marjatta Jaatisen puoliso
* Martti I. Jaatinen (1934–2025), arkkitehti ja professori
* Martti Jaatinen (1952–2018), Nokian Uutiset-lehden päätoimittaja
* Martti Jaatinen, *Martti Jaarnio* (1922–1945), suomalainen runoilija
* Mathias Jaatinen (1834–1907), tuomari, pormestari ja valtiopäivämies
* Matti Jaatinen (1928–2005), Kokoomuksen kansanedustaja ja maaherra
* Oili Jaatinen (1896–1945), näyttelijä, Aarne Jaatisen puoliso
* Olli Jaatinen (s. 1960), valokuvataiteilija ja kirjailija
* Otto Jaatinen (s. 2003), jääkiekkoilija
* Otto Engelbrekt Jaatinen (1881–1934), pörssimeklari, Kauppalehti Oy:n toimitusjohtaja, Helsingin satamajohtaja ja näytelmäkirjailija
* Pekka Jaatinen (s. 1966), kirjailija
* Pirkko Talvio-Jaatinen (o.s. *Talvio*, s. 1943), kääntäjä ja kirjailija
* Pälvi Jaatinen ((myöh. *Vuola*, 1936–2020), korkeushyppääjä
* Satu-Kristina Vesa (o.s. *Jaatinen*, s. 1978), oopperalaulaja
* Silja Jaatinen (s. 2002), jalkapalloilija
* Simo Jaatinen (1924–1999), diplomi-insinööri ja Vesihallituksen pääjohtaja
* Stig Jaatinen (1918–1999), maantieteen professori, arkkitehti Jarl Jaatisen veli
* Tahvo Jaatinen (1839–1891), maanviljelijä ja valtiopäivämies
* Timo Jaatinen (s. 1968), Metsäteollisuus ry:n toimitusjohtaja
* Toimi Jaatinen (s. 1956), museonjohtaja ja museoneuvos
* Toivo Jaatinen (1926–2017), kuvanveistäjä, Esko Jaatisen veli
* Vihtori Jaatinen (1864–1903), päätoimittaja
* Ville Jaatinen (k. 2021), rikollinen.
Lords of Decadence

**Lords of Decadence** on vuonna 2000 perustettu saksalainen death metal/thrash metal -yhtye.

## Jäsenet

* Bernd Kladler – kitara
* Norbert Leitner – kitara, laulu, koskettimet
* Paul Tikal – rummut
* Andreas Turna – bassokitara, kitara, laulu

## Diskografia
**Studioalbumit**
* 
* 

**Demot**
* 

## Aiheesta muualla

*
Leipien heitto

**Leipien heitto** eli **vesileipien** tai **voileipien heitto** on litteän kiven heittämistä viistosti veden pintaan siten, että kivi kimpoaa veden pinnasta ilmaan mahdollisimman moneen kertaan. Näin syntyvästä yksittäisestä pompusta käytetään nimitystä *voileipä*, *vesileipä* tai lyhyemmin *leipä*.

Kiven hyppääminen veden pinnasta perustuu pitkälti samaan periaatteeseen kuin vesihiihto. Leipien heittoa tutkinut ranskalainen tutkimusryhmä totesi kiven ihanteelliseksi tulokulmaksi vedenpintaan nähden 20&nbsp;astetta.

Leipien heitto tunnettiin viimeistään antiikin aikana: Minucius Felix kuvaa tekniikan teoksessaan *[[Octavius (kirja)|Octavius]]* (n. vuodelta 150–200). Leipien heitossa kilpaillaan nykyisin myös maailmanmestaruudesta. Guinnessin ennätysten kirjan mukaan lajin maailmanennätyksen, 88&nbsp;*leipää* teki Kurt Steiner vuonna 2013.

## Lähteet

## Aiheesta muualla

* Maailmanmestaruuskilpailujen sivusto
Herzogtum Lauenburg

**Herzogtum Lauenburg** on Saksan Schleswig-Holsteinin osavaltion eteläisin piirikunta. Alue sisältää useita historiallisesti merkittäviä kaupunkeja, kuten esimerkiksi Lauenburg/Elbe, Mölln ja Ratzeburg.

## Kaupungit ja kunnat
(suluissa olevat väkiluvut ovat 31. joulukuuta 2006 olleen tilanteen mukaan)

*Amt* ()

## Aiheesta muualla
Viheraraset

**Viheraraset** (*Forpus*) on papukaijojen heimoon kuuluva lintusuku. Viheraraset ovat pieniä, 12–15&nbsp;cm:n pituisia, lyhytpyrstöisiä papukaijoja, jotka elävät Etelä-Amerikassa. Sukupuolet ovat erivärisiä. Viherarasia on kutsuttu myös varpuspapukaijoiksi ja vaivaispapukaijoiksi. Lemmikkipiireissä viherarasten sukua kutsutaan vain arasiksi, vaikka lintujen lajinimilistalla termi araset viittaa *Nannopsittaca*-sukuun.

Viheraraset ovat lyhytpyrstöisiä, noin 12-15 senttimetriä pitkiä eteläamerikkalaisia papukaijalintuja. Ne ovat suurimmaksi osaksi vihreitä. Lajella on sukupuolten välillä värieroja: usean lajin koirailla on sinisiä merkintöjä.

## Viherarasiin (''Forpus'') kuuluvia lajeja
* Amazonianaranen (*Forpus modestus*)
* Ecuadorinaranen (*Forpus coelestis*)
* Kolumbianaranen (*Forpus conspicillatus*)
* Meksikonaranen (*Forpus cyanopygius*)
* Parviaranen (*Forpus passerinus*)
* Perunaranen (*Forpus xanthops*)
* Viheraranen (*Forpus xanthopterygius*)

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
*ITIS: Forpus
Arcadi Gaydamak

**Arcadi Gaydamak** (, ; s. 1952, Moskova) on venäjänjuutalainen israelilainen miljonääriliikemies ja poliitikko. Gaydamakilla on lisäksi Ranskan, Kanadan ja Angolan passit.

Gaydamak syntyi Moskovassa, mutta emigroitui juutalaisena kahdenkymmenen vuoden iässä Israeliin. Hän asui kibbutzilla ja työskenteli myöhemmin laivausyhtiö ZIM:issä ja jäi 1973 Ranskaan. Ranskassa Gaydamak työskenteli aluksi puutarhurina, mutta perusti 1976 yhtiön tarjoamaan käännöspalveluja ja kehittämään Ranskan ja Neuvostoliiton kauppasuhteita. Menestyksen myötä yhtiö laajeni 1980-luvulla Kanadaan. Neuvostoliiton hajoamisen jälkeen Gaydamak rakensi suhteita Venäjälle ja Kazakstaniin.

Ranskan hallitus palkitsi hänet Kunnialegioonan jäsenyydellä hänen pelastettuaan kaksi ranskalaista lentäjää Bosnian sodan aikana Bosnian serbihallituksen joukoilta.
Gaydamak palveli myös Angolan hallitusta ja häntä syytetään 570 miljoonan euron asekaupoista sisällissotaa käyvään maahan ja veronkierrosta.
Vastineeksi hän sai oikeuden kaivaa timantteja Angolasta.
Gaydamak siirtyi vuoden 2000 tienoilla Israeliin, josta Ranska on yrittänyt saada häntä luovutettua.
Lokakuussa 2009 hänet tuomittiin Ranskassa kuuden vuoden vankeuteen.

Israelista käsin Gaydamak on siirtynyt urheilun pariin ja media-alalle. Vuonna 2005 hän ryhtyi Hapoel Jerusalem B.C. -koripallojoukkueen sponsoriksi ja lahjoitti 400 000 dollaria Bnei Sakhnin F.C. -jalkapallojoukkueella. Hän hankki omistukseensa Beitar Jerusalem F.C. -joukkueen. Hänen poikansa Alexandre Gaydamak omistaa valioliigan jalkapallojoukkueen Portsmouth FC:n

Gaydamak on myös ostanut taantuvan France Soir -lehden, joka muuttui oston jälkeen populistiseksi tabloidiksi. Aiemmin hän oli ostanut venäläisen Moskovskije Novosti -lehden.
Gaydamak on vaikuttanut Venäjän Juutalaisten uskonnollisten yhteisöjen kongressissa (KEROOR) sekä lahjoittanut israelilaisille uskonnollisille sekä avustusjärjestöille, kuten Magen David Adom ja  Hatzalah.

Helmikuussa 2007 hän perusti Tzedek Hevrati (sosiaalinen oikeudenmukaisuus) -järjestön, joka muutettiin pian puolueeksi. Gaydamak ei ole itse ilmoittanut pyrkivänsä knessetiin, vaan Jerusalemin pormestariksi lokakuun 2008 vaaleissa.

## Lähteet
* 

### Viitteet
David Armitage Bannerman

**David Armitage Bannerman** (27. marraskuuta 1886 Manchester–6. huhtikuuta 1979) oli englantilainen lintutieteilijä.

Bannerman valmistui Pembroke Collegessa, Cambridgessa vuonna 1909. Hän matkusteli laajalti Afrikassa, Länsi-Intiassa, Etelä-Amerikassa ja Atlantin saarilla.

Palveltuaan lääkintäjoukoissa Bannerman työskenteli Punaisessa Ristin palveluksessa ambulanssinkuljettajana Ranskan rintamalla ensimmäisessä maailmansodassa, ansaiten Mons Starin. Tämän jälkeen hän työskenteli ajoittain Natural History Museumissa, kunnes vetäytyi eläkkeelle vuonna 1951. Hänet valittiin kahdesti museon johtokuntaan. Bannerman toimi British Ornithologists' Clubin puheenjohtajana 1932–1935 ja toimitti seuran lehteä 1914-1915. Hän oli British Ornithologists Unionin ja Royal Society for the Protection of Birds-seuran varapuheenjohtaja. Hän myös kirjoitti The Ibis lehteen.

Bannerman nimesi muun muassa kanarianmeriharakan (*Haematopus meadewaldoi*), pembanrillin (*Zosterops vaughani*) ja pikkutörmäpääskyn alalajin *newtoni*. Hänen kunniakseen on nimetty kameruninturako (*Tauraco bannermani*), teräspäämedestäjä (*Cyanomitra bannermani*) ja kameruninvuorikutoja (*Ploceus bannermani*).

## Teoksia
* *The Birds of Tropical West Africa* (kuvitus George Edward Lodge; 8 osaa). 1930-1951.
* *The Birds of West and Equatorial Africa* (2 osaa). 1953.
* *Larger Birds of West Africa*. Penguin (Lontoo) 1958.
* *Birds of Cyprus* (yhdessä W. Mary Bannermanin kanssa). Oliver & Boyd, Edinburgh 1958.
* *The Birds of the British Isles* (kuvitus Lodge). Oliver and Boyd, Edinburgh (12 osaa) 1933-1963.
* *The Birds of the Atlantic Islands* (yhdessä W. Mary Bannermanin kanssa, kuvitus David Morrison Reid Henry). Oliver and Boyd, Edinburgh (4 osaa) 1963-1968.  
**Osa 1. *A History of the Birds of the Canary Islands and the Salvages*, 1963.
* *Handbook of the Birds of Cyprus and Migrants of the Middle East* (yhdessä W. Mary Bannerman kanssa). Oliver and Boyd, Edinburgh 1971. 
* *Birds of the Maltese Archipelago* (yhdessä Joseph A. Vella-Gaffieron kanssa). Museums Department, Valletta 1976.
* *The Birds of the Balearics*' (yhdessä W. Mary Bannermanin kanssa, kuvitus Donald Watson). Croom Helm/Tanager Books 1983. 

## Lähteet
Kaijaset

**Kaijaset** (*Agapornis*) on kaijojen heimoon kuuluva lintusuku. Sukua kutsutaan joskus myös yhteisellä nimellä **rakkauspapukaijat**, ja suvun nimi monella muulla kielellä viittaa myös rakkauteen. Suvun muita nimiä ovat olleet viherpapukaijat, vahanokkapapukaijat, erottamattomat ja kääpiöpapukaijat.

Lajeja on 8 tai 9, jotka kaikki ovat lyhytpyrstöisiä ja pienikokoisia, noin 13–17 cm pituisia. Niitä tavataan Kongon ja Etiopian välisellä alueella Afrikan mantereella sekä Madagaskarilla. 

## Lajit
* Isokaijanen (*Agapornis taranta*)
* Jokikaijanen (*Agapornis nigrigenis*)
* Madagaskarinkaijanen (*Agapornis canus*)
* Naamiokaijanen (*Agapornis personatus*)
* Ruusukaijanen (*Agapornis roseicollis*)
* Sambesinkaijanen (*Agapornis lilianae*)
* Savannikaijanen (*Agapornis pullarius*)
* Sepelkaijanen (*Agapornis swindernianus*)
* Viktoriankaijanen (*Agapornis fischeri*)

## Lemmikkinä
Kaijasista yleisin lemmikki on ruusukaijanen, ja sen jälkeen yleisyydessä tulevat viktoriankaijanen ja naamiokaijanen. Kaijaset voivat myös hybridisoitua, ns. rengassilmäiset lajit myös useammassa sukupolvessa. Suomessa tavataan ajoittain harvinaisena lemmikkinä myös jokikaijasta, sambesinkaijasta ja madagaskarinkaijasta. 

Kaijasten hoito ei eroa juuri lemmikkilintujen perushoidosta. Voidakseen hyvin ne tarvitsevat omanlajisen tai vähintään samaa sukua olevan lintutoverin, runsaasti tilaa eli suuren häkin, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. 

Kaijasia hankkiessa on huomioitava, että kaikki muut kaijaset ruusukaijasta lukuunottamatta kuuluvat CITES-säätelyn piiriin (myös ruusukaijas-hybridit). CITES II/B-liitteen lajeilla tulee olla yksilöön yhdistettävissä oleva alkuperätodistus. Ilman alkuperätodistusta tai siihen verrattavia papereita yksilön myyminen, pesittäminen ja kaupallinen esilläpito esim. kotieläinpihalla on kiellettyä.

## Lähteet

* Lemmikkilinnut Kaijuli ry: Kaijaset-lajiesittely

## Aiheesta muualla
* BirdLife Suomi ry: Maailman lintujen suomenkieliset nimet 3., uudistettu painos (2018)
* ITIS: ''Agapornis''
Siirtolaisuus Portugaliin

Portugali on ollut perinteisesti siirtolaisia luovuttava maa. Vuosituhannen vaihteen jälkeen maan siirtolaisväestö on kuitenkin kasvanut nopeasti.  Vuonna 2007 Portugalissa asui 10&nbsp;617&nbsp;575 asukasta, joista 332&nbsp;137 oli maassa laillisesti asuvia siirtolaisia (51,7 % naisia, 48,3 % miehiä).
 Erityisen nopeasti ovat kasvaneet brasilialaisten, itäeurooppalaisten (ukrainalaisten, venäläisten, romanialaisten, moldovalaisten ja bulgarialaisten) sekä kiinalaisten yhteisöt. Sen lisäksi maassa on suuri ja koko ajan kasvava afrikkalainen yhteisö. 

## Suurimmat siirtolaisryhmät

## Lähteet
Ritva Hyöky

**Hanni Ritva Soilikki Hyöky** (6. toukokuuta 1919 Kajaani – 13. heinäkuuta 1999 Vaasa) oli suomalainen juristi. Hän oli ensimmäinen nainen Suomessa hovioikeuden presidenttinä.
Ritva Hyökyn vanhemmat olivat Kajaanin pormestari Fredrik Hyöky ja Johanna Maria Lundstedt. Hyöky suoritti ylemmän oikeustutkinnon vuonna 1944 ja sai varatuomarin arvon vuonna 1947. Tämän jälkeen hän toimi muun muassa oikeusministeriön rikosrekisteritoimiston apulaistoimistopäällikkönä Helsingissä. Vuonna 1949 Hyöky siirtyi Vaasan hovioikeuteen, jossa hän toimi ylimääräisenä virkamiehenä vuosina 1949–1950, viskaalina 1950–1958, sihteerinä 1958–1959 ja hovioikeudenneuvoksena 1959–1975. Marraskuussa 1975 hänestä tuli Vaasan hovioikeuden presidentti, jota virkaa hän hoiti vuoteen 1989.

Hyöky osallistui virkansa ohella aktiivisesti kunnallispolitiikkaan. Hän oli Vaasan kaupunginvaltuuston jäsen vuosina 1960–1972 ja 1975–1976 ja Vaasan kaupungin sosiaalilautakunnan jäsen vuosina 1966–1972. Puoluekannaltaan hän oli kokoomuslainen.    

## Tunnustukset
*   Suomen Valkoisen Ruusun I luokan komentajamerkki - SVR K I 
*   Suomen Leijonan komentajamerkki - SL K
*   Punaisen Ristin tunnuksin 1 lk. Vapaudenmitali - PRK I. lk 

## Lähteet
* *Suomen lakimiehet 1988*, Suomen Lakimiesliitto, Helsinki.
* *Mitä-Missä-Milloin, Kansalaisen vuosikirja 1977*, Otava 1976, Helsinki.

### Viitteet

## Aiheesta muualla

* Ritva Hyöky, Vaasan Suomalaisen Naisklubin kantava voima
League of Ireland Premier Division

**League of Ireland Premier Division** on Irlannin tasavallan jalkapallon pääsarja. Se kuuluu League of Ireland -liigaan, joka järjestää myös toiseksi korkeimman sarjatason ykkösdivisioonan. 

## Historia
Liiga perustettiin vuonna 2007, kun vanha Irlannin jalkapalloliitosta erillään ollut jalkapalloliiga yhdistyi jalkapalloliiton kanssa. Tuolloin joukkueet jaettiin kahteen divisioonaan: pääsarjaan *Premier Divisioniin* kaksitoista joukkuetta ja liigan alemmalle sarjatasolle *First Divisioniin* (suom. 1. divisioona) loput kymmenen joukkuetta.

## Joukkueet kaudella 2025
* Bohemians
* Cork City
* Derry City
* Drogheda United
* Galway United
* Shamrock Rovers
* Shelbourne
* Sligo Rovers
* St Patrick’s Athletic
* Waterford

## Mestarit
Lähde:

## Lähteet

## Aiheesta muualla
* Virallinen sivu
Lännensavanniorava

**Lännensavanniorava** eli **geoffreynsavanniorava** (*Xerus erythropus*) on oravien heimoon kuuluva jyrsijälaji.

## Tuntomerkit

Lännensavannioravan turkki on väritykseltään hiekanvärinen, jossa on vaaleita raitoja. Täysikokoisen ruumis on noin 31&nbsp;cm pitkä ja sen tiheäkarvainen tummanruskea häntä on 28&nbsp;cm. Nuorilla lännensavannioravilla hännän päässä on vaalea täplä. Oravan massa on 350–650&nbsp;g.

## Levinneisyys ja elinympäristö
Lännensavannioraan levinneisyys ulottuu Länsi-Afrikasta itään Keniaan saakka. Laji viihtyy avoimella metsämaalla ja savanneilla, mutta sitä esiintyy myös Saharan ja sademetsien reunoilla.

## Lähteet
Aris FC

**Aris FC** on kreikkalainen jalkapalloseura, joka perustettiin 25.3.1914 Thessalonikissa. Joukkue on osa Aris Thessaloniki -nimistä urheiluseuraa. Aris FC:n kaikkien aikojen paras maalintekijä on kreikkalainen Dinos Kouis, joka pelasi vuosina 1975–1991 ja teki 142 maalia. Kouis on myös kaikkien aikojen eniten pelejä pelannut pelaaja (473 ottelua). Aris FC oli vielä vuonna 2012 sijoitettu UEFAn rankingissa sijalle 90 mutta sen jälkeen joukkueen sijoitus on pudonnut.

## Saavutukset

*Kreikan mestaruus (3): 1928, 1932, 1946
*Kreikan cup (1): 1970

## Entisiä päävalmentajia

*  Dušan Bajević
*  Héctor Cúper
*  Jacek Gmoch
*  Martti Kuusela
*  Thijs Libregts
*  Mazinho
*  Henri Michel
*  Michał Probierz

## Lähteet

## Aiheesta muualla
Eetu A. Alha

**Edvard (Eetu) Adiel Alha** (ent. **Ahlman**; 8. syyskuuta 1873 Pihlajavesi – 10. maaliskuuta 1926 Tampere) oli suomalainen klassisten kielten maisteri ja *[[Aamulehti|Aamulehden]]* päätoimittaja.

Eetu Alhan vanhemmat olivat Pihlajaveden kanttori Konstantin Sebastian Ahlman ja Charlotta Natalia Norrlin. Hän vietti lapsuutensa Vesilahdella ja pääsi ylioppilaaksi Hämeenlinnan lyseosta 1893. Alha opiskeli kieliä Helsingin yliopistossa ja valmistui filosofian kandidaatiksi 1902 sekä maisteriksi 1907. Opiskeluaikanaan Alha oli mukana Suomalaisen Nuijan ja osakuntien toiminnassa.

Alha oli latinan ja suomen kielen vt. kollegana Hämeenlinnan lyseossa 1904–1906, historian ja latinan kielen opettajana Turun suomalaisessa yhteiskoulussa 1909–1914 ja latinan kielen opettajana Tampereen lyseossa vuodesta 1914 alkaen. Hän oli toimitusharjoittelijana *[[Uusi Suometar|Uudessa Suomettaressa]]*, *[[Hämeen Sanomat|Hämeen Sanomien]]* päätoimittajana 1905–1909 ja *Aamulehden* päätoimittajana vuosina 1913–1926. Hän kirjoitti myös pakinoita Aamulehteen nimimerkillä *Aatu*.

Alha toimi aktiivisesti kunnallispolitiikassa ja kokoomuspuolueessa. Hän oli Pirkanmaan Kokoomuksen puheenjohtajana vuosina 1920–1922 ja hän toimi myös presidentin valitsijamiehenä vuoden 1925 presidentinvaaleissa. Alha oli Tampereen kaupunginvaltuuston jäsenenä vuodesta 1923 alkaen.

Eetu Alha oli vuodesta 1904 lähtien naimisissa Olga Reposen kanssa. Heillä oli seitsemän lasta, joista toiseksi nuorin oli professori Antti Alha. 

Toiseksi vanhin, sanomalehtimies Aatto Edvard (s. 1906), kaatui 23. joulukuuta 1939 Kuolemajärven Hatjalahdella.

Eetu Alha on haudattu Vesilahden hautausmaalle. Eetu Alhan veli oli Rengon kirkkoherra, rovasti Konstantin (Kosti) Alha (1864–1927).

## Suomennoksia
* Anders Wide : *Kylvyt ja kotivoimistelu* ; tekijän luvalla toisesta ruotsalaisesta painoksesta suomentanut E. A. A. Karisto 1908

## Lähteet
* Koskesta voimaa – kaksi valtalehteä
* Pirkanmaan Kokoomuksen puheenjohtajat 

## Aiheesta muualla
* Muutamia tietoja Lempäälän pitäjästä, Edward Ahlmanin kirjoittama Lempäälän pitäjäkuvaus vuodelta 1897
Silent Despair

”**Silent Despair**” on Anna Abreun kappale hänen toiselta studioalbumiltaan *[[Now (Anna Abreun albumi)|Now]]*. Kappale julkaistiin albumin toisena singlenä 13. lokakuuta 2008. Kappaleen on säveltänyt ja sanoittanut Patric Sarin, Rauli Eskolin ja Abreu itse.

## Kappaleet
# 

## Musiikkivideo

Kappaleen musiikkivideo julkaistiin musiikkikanava MTV:n nettisivuilla 14. marraskuuta 2008. Videolla Anna muistelee tapahtumia. Mies lähtee Annan luota ja Anna heittää lasin miehen perään. Videolla tapahtumat kulkevat takaperin siten, että lasi korjaantuu, lentää takaisin Annan käteen ja mies tulee takaisin. Muisteluosuudet ovat kuvattu monta sataa kertaisella hidastuksella.

Videon on ohjannut Misko Iho.

## Listasijoitukset

## Lähteet
Nikula

**Nikula** on suomalainen sukunimi, joka esiintyy myös asutusnimenä. Nimi voi viitata  muun muassa seuraaviin henkilöihin tai asioihin:

## Sukunimi
* Aaro Nikula (s. 1999), lentopalloilija
* Akseli Nikula (1884–1956), kansanedustaja
* Artturi Nikula (1892–1942), jääkärimajuri
* Jaana Nikula (s. 1962), kirjallisuuden kääntäjä ja tietokirjailija
* Jarno Nikula (s. 1974), koripalloilija
* Jone Nikula (s. 1970), musiikin ja median monitoimimies, Paavo ja Riitta Nikulan poika
* Jouni Nikula (s. 1978), laulaja
* Karl Henrik Nikula (s. 1944), toimittaja
* Marko Nikula (s. 1992), pesäpalloilija
* Oscar Nikula (1907–1996), pohjoismaisen historian professori
* Paavo Nikula (1942–2024), oikeuskansleri, kansanedustaja ja ministeri, Riitta Nikulan puoliso, Jone ja Stuba Nikulan isä
* Pentti Nikula (1939–2025), seiväshyppääjä
* Riitta Nikula (s. 1944), taidehistorian professori, Paavo Nikulan puoliso, Jone ja Stuba Nikulan äiti
* Sigrid Nikula (1908–1996), historioitsija ja teologian tohtori
* Stuba Nikula (s. 1972), Helsingin tapahtumasäätiön toimitusjohtaja, Paavo ja Riitta Nikulan poika
* Yrjö Nikula (1895–1965), pankinjohtaja, lehdenkustantaja, lapuanliikkeen taustavaikuttaja

## Paikannimi
* Nikula, kylä Kaustisella
* Nikula, ravirata Kaustisella

## Muita
* Nikula v. Suomi, oikeusjuttu
* Pentti Nikulan patsas, seiväshyppääjä Pentti Nikulan muistomerkki Somerolla
Lumimyyrä

**Lumimyyrä** (*Chionomys nivalis* syn. *Microtus nivalis*) on myyrälaji. Ruumiin pituus on suurimmillaan 14&nbsp;cm ja häntä 7,5&nbsp;cm pitkä. Takajalan pituus on 1,3–1,8&nbsp;cm. Lumimyyrä painaa noin 40–68&nbsp;g. Takajalan pohjassa on 6 anturaa. Sen kuonolla on suuria tuntokarvoja, jotka helpottavat kulkua ahtaissa kiven koloissa.

Lumimyyrä elää Etelä-Euroopan vuoristoseuduilla, Turkissa ja Lähi-idässä. Elinympäristönä ovat ylärinteiden kivikkoiset niityt, joiden kasvillisuutta laji käyttää ravintonaan. Osan kasvisravinnostaan se kuivattaa ja varastoi kivenkoloihin. Lumimyyrä viettää yli talven aktiivista elämää lumikerroksen alla. Lisääntymisaika on huhtikuulta elokuulle. Naaras saa pari poikuetta, joissa poikasmäärä voi olla 1-5. Muista myyristä poiketen lumimyyrä on verrattain pitkäikäinen ja saavuttaa jopa kolmen vuoden iän.

## Lähteet
* 

### Viitteet
Edmund Meade-Waldo

**Edmund Gustavus Bloomfield Meade-Waldo** (8. helmikuuta 1855 Hever, Kent – 24. helmikuuta 1934) oli englantilainen lintutieteilijä ja luonnonsuojelija.

Meade-Waldo opiskeli Eton Collegessa ja Cambridgen yliopistossa. Hän keräsi lintuja Atlasvuorilta Marokossa sekä Kanariansaarilta ja Espanjasta. Hän keräsi muun muassa sittemmin todennäköisesti sukupuuttoon kuolleen kanarianmeriharakan (*Haematopus meadewaldoi*), jonka David Armitage Bannerman nimesi hänen kunniakseen. Meade-Waldo nimesi muun muassa pikkutörmäpääskyn alalajin *mauritanica*.

Meade-Waldo johti isohaarahaukan suojelutoimenpiteitä Walesissa. Hän liittyi British Ornithologists’ Unioniin (BOU) 1883 ja toimi yhdistyksen varapuheenjohtajana 1923. Hän oli Zoological Society of Londonin jäsen.

Meade-Waldo kirjoitti useita lintutieteellisiä artikkeleita *The Ibis*-, *Avicultaral Magazine*- ja *Bulletin of the British Ornithologists’ Club* -lehtiin.

## Lähteet
Mika Lindberg

**Mika ”Limppu” Lindberg** on suomalainen ohjaaja ja muusikko. Hän on ohjannut musiikkivideoita muun muassa Children of Bodomille, Northerille ja Lordille. Lindberg toimi laulusolistina edesmenneessä Grain-yhtyeessä. Nykyään hän laulaa yhtyeessä Iconofear. Lisäksi hän on vieraillut mm. Cradle of Filth -yhtyeen *[[Midian (albumi)|Midian]]*-albumilla sekä Evemasterin albumilla *Wither*. Lindberg on suunnitellut yhdessä Mr. Lordin kanssa Lordi-yhtyeen *[[Songs for the Rockoning Day]]* -nuottikirjan ulkoasun.

## Lähteet
Kaijat (suku)

**Kaijat** (*Psittacula*) on kaijojen heimoon kuuluva lintusuku.

Psittacula-kaijat ovat keskikokoisia papukaijalintuja. Niille on yhteistä suurimmaksi osaksi vihreä höyhenpuku ja pitkä, kapea pyrstö. Aikuinen koiras ja naaras ovat erivärisiä keskenään, joskin sukupuolierojen näyttävyys eroaa lajeittain. Nuoret linnut ovat yleensä aikuisia hailakampia väreiltään.

## Kaijoihin (''Psittacula'') kuuluvia lajeja
* Harmaapääkaija (*Psittacula finschii*)
* Himalajankaija (*Psittacula himalayana*)
* Indokiinankaija (*Psittacula roseata*)
* Isokauluskaija (*Psittacula eupatria*)
* Kauluskaija (*Psittacula krameri*)
* Keralankaija (*Psittacula columboides*)
* Luumupääkaija (*Psittacula cyanocephala*)
* Mauritiuksenkaija (*Psittacula eques*)
* Nikobaarienkaija (*Psittacula caniceps*)
* Pitkäpyrstökaija (*Psittacula longicauda*)
* Punarintakaija (*Psittacula alexandri*)
* Rodriguezinkaija (*Psittacula exsul*)
* Seychellienkaija (*Psittacula wardi*)
* Srilankankaija (*Psittacula calthorpae*)
* Tiibetinkaija (*Psittacula derbiana*)

## Suvun jakautuminen
Birdlife International on jakanut Psittacula-suvun useampaan sukuun. Birdlife Suomi tunnustaa edelleen vain yhden suvun, ylläolevan listan mukaisesti. Birdlife Internationalin lajilistan mukaan suvut ja lajit jakautuvat seuraavalla tavalla:

* *Himalayapsitta*: harmaapääkaija, himalajankaija, luumupääkaija, indokiinankaija
* *Psittacula:* punarintakaija, tiibetinkaija, nikobaarienkaija
* *Belocercus*: pitkäpyrstökaija
* *Alexandrinus*: kauluskaija, mauritiuksenkaija, rodriguezinkaija
* *Palaeornis*: isokauluskaija, seychellienkaija
* *Nicopsitta*: keralankaija, srilankankaija

## Lähteet

## Aiheesta muualla
*Psittacula ITIS
Gulpen-Wittem

**Gulpen-Wittem** on kunta Limburgin provinssissa Alankomaissa. Asukkaita kunnassa on 14&nbsp;677 (30.6.2008) ja väestötiheys on 201 as./km². Kunnan pinta-ala on 73,37 neliökilometriä, josta vettä on 0,19 km². Gulpen-Wittemin pormestarina toimii A.R.B. (Bas) van den Tillaar. Kunnan keskuspaikkakunta on Gulpen.

Gulpen-Wittemin naapurikunnat ovat Voerendaal pohjoisessa, Simpelveld koillisessa, Aken (Saksassa) idässä, Vaals kaakossa, Blieberg (Belgiassa) etelässä, Voeren (Belgiassa) lounaassa, Margraten lännessä ja Valkenburg aan de Geul luoteessa. Alankomaiden eteläisin piste sijaitsee Gulpen-Wittemin kunnan Kuttingenin kylässä.

Nykyinen Gulpen-Wittemin kunta syntyi 1. tammikuuta 1999, kun kunnat Gulpen ja Wittem yhdistyivät.

## Asutuskeskukset
Beertsenhoven, Berghem, Berghof, Beutenaken, Billinghuizen, Bissen, Bommerig, Broek, Cartils, Crapoel, Dal, De Hut, Diependal, Dijk, Elkenrade, Elzet, Epen, Eperheide, Etenaken, Euverem, Eys, Eyserheide, Gracht, Gulpen, Heijenrath, Helle, Hilleshagen, Höfke, Hurpesch, Ingber, Kapolder, Kleeberg, Kosberg, Kuttingen, Landsrade, Mechelen, Mingersberg, Nijswiller, Overeys, Overgeul, Partij, Pesaken, Piepert, Plaat, Reijmerstok, Schilberg, Schweiberg, Sinselbeek, Slenaken, Stokhem, Terlinden, Terpoorten, Terziet, Trintelen, Wahlwiller, Waterop, Wijlre, Wittem.

## Lähteet

## Aiheesta muualla

* Virallinen kotisivu
Öljypalmu

**Öljypalmu** eli **afrikanöljypalmu** (*Elaeis guineensis*) on Länsi-Afrikasta peräisin oleva, öljykasvina viljelty palmulaji. Sen hedelmistä saadaan palmuöljyä ja siemenistä palmuydinöljyä.

## Alkuperä

Laji on peräisin Länsi-Afrikan rannikolta. Siellä sitä ei kuitenkaan ole otettu viljelykseen, vaan sen hedelmiä on kerätty luonnosta.

Vuonna 1848 neljä öljypalmun tainta istutettiin tuolloin Alankomaiden siirtomaana olleelle Jaavan saarelle perustettuun kasvitieteelliseen puutarhaan. Näiden yksilöiden jälkeläisistä sai 1800-luvun lopulla alkunsa öljypalmun viljelys Kaakkois-Aasiassa. Se on siis maailman uusimpia viljelyskasveja. Viime aikoina sen jalostukseen on käytetty myös läheistä eteläamerikkalaista sukulaislajia amerikanöljypalmua (*Elaeis oleifera*), jonka kanssa öljypalmu risteytyy helposti.

## Viljelysalueet
Öljypalmu on trooppinen viljelyskasvi. Sitä viljellään etupäässä Kaakkois-Aasiassa, eniten Malesiassa.

## Hedelmä ja öljyt

Öljypalmun hedelmä on suunnilleen luumun kokoinen luumarja. Niitä voi olla jopa 7 000 kappaletta samassa rypäässä. Hedelmiä voidaan syödä sellaisenaankin, mutta enimmäkseen niitä käytetään kasviöljyjen tuottamiseen. Sekä hedelmämalto että siemen ovat öljypitoisia.

Hedelmämallosta saadaan palmuöljyä, siemenestä palmuydinöljyä. Ne ovat kuitenkin koostumukseltaan erilaisia. Palmuöljyssä eniten esiintyvät rasvahapot ovat tyydytetty palmitiinihappo ja kertatyydyttymätön öljyhappo. Lisäksi siinä on liuenneena huomattavasti beetakaroteenia, minkä vuoksi se on väriltään punertavaa. Palmuydinöljyssä taas on enimmäkseen lauriinihappoa ja myristiinihappoa, jotka molemmat ovat tyydytettyjä, ja koostumukseltaan se näin ollen muistuttaa kookosrasvaa.

## Käyttö

Kaikista öljykasveista öljypalmu tuottaa suurimman sadon viljelypinta-alaa kohti.

Sekä palmuöljyä että palmuydinöljyä käytetään ravintorasvoina ja teollisessa ruoanvalmistuksessa. Palmuydinöljyä pidetään kuitenkin arvokkaampana, ja se menee suurimmaksi osin vientiin, kun taas palmuöljyä käytetään ravintoaineena etupäässä tuottajamaissa. Monien muiden kasviöljyjen tavoin palmuöljyäkin käytetään myös teollisuuden raaka-aineena muun muassa saippuan valmistukseen.

Viime aikoina palmuöljyä on suunniteltu käytettäväksi myös moottoripolttoaineen, biodieselin valmistukseen. Tämä edellyttäisi kuitenkin sen viljelyksen niin suurta laajentamista, että sen tieltä olisi laajat osat trooppista sademetsää hävitettävä. Ympäristöjärjestöt kuten Greenpeace ja WWF ovatkin ankarasti arvostelleet tällaisia hankkeita.

## Lähteet

## Aiheesta muualla
* Suomen Lajitietokeskus: Afrikanöljypalmu (''Elaeis guineensis'')
* iNaturalist: Afrikanöljypalmu (''Elaeis guineensis'')
* ITIS: ''Elaeis guineensis'' 
* Global Biodiversity Information Facility (GBIF): Elaeis guineensis 
* United States Department of Agriculture (USDA): ''Elaeis guineensis'' 
* Flora of North America: ''Elaeis guineensis'' 
* FAO: African oil palm (''Elaeis guineensis'')  
* Centre for Agriculture and Biosciences International (CABI): ''Elaeis guineensis'' (African oil palm) 
* Food Component Database (FooDB): Oil palm
Pommi 3 – Perhealbumi

**Pommi 3 – Perhealbumi** (**Pommi Vol. 3** tai **Pommi 3**) on Rähinä Recordsin 23. maaliskuuta 2005 julkaisema albumi, jolla esiintyy kyseisen hip hop -levy-yhtiön artisteja. *Pommi 3* on tunnetumpi kuin kaksi edeltäjäänsä. Levy nousi ilmestymisviikollaan Suomen virallisen albumilistan 11. sijalle, mutta putosi pois jo seuraavalla viikolla.

Levyn viimeisessä kappaleessa ”7 veljestä 4”, esiintyvät myös muilta ”7 veljestä” -kappaleilta tutut Elastinen, Iso H, Uniikki, Andu, Tasis, Asa ja Jussi Valuutta. Aikaisemmat osat julkaistiin levyillä *[[Renesanssi]]*, *[[Päivästtoiseen]]* ja *[[Tän tahtiin]]*.

Levyllä esiintyy myös epävirallisia kokoonpanoja:
* **Räkiksen Hätä** (KT ja Timo Pieni Huijaus)
* **Tummapaahto** (Asa ja Jussi Valuutta)
* **7 Veljestä** (Elastinen, Iso H, Uniikki, Andu, Tasis, Asa ja Jussi Valuutta)

## Kappaleet
# 
#
#
#
#
#
#
#
#
#
# 	
#
#
#	
#
#
#
#
#
#
#

## Lähteet
Suomuaratit

**Suomuaratit** (*Pyrrhura*) on papukaijojen heimoon kuuluva lintusuku. Sukuun kuuluu 23 lajia.

Suomuaratit ovat noin 23-26 senttimetriä pitkiä nokasta pitkän pyrstön kärkeen. Niillä on nimensä mukaisesti monesti suomumaisia kuvioita, eivätkä värirajat höyhenpuvussa ole aina kovin selkeitä. Lajeilla on usein tummat silmät ja valkoinen tai harmaa paljas ihoalue silmänsä ympärillä. Ne asuvat Etelä-Amerikassa.

Osaa suomuarattilajeista pidetään myös lemmikkinä, ja niistä on jalostettu värimutaatioita, jotka poikkeavat villivärisistä. Lemmikkinä suomuaratit ovat tunnettuja kiihkeästä luonteestaan: ne kiihtyvät nopeasti mutta myös leppyvät nopeasti.

## Suomuaratteihin (''Pyrrhura'') kuuluvia lajeja
* Amazoniansuomuaratti (*Pyrrhura amazonum*)
* Araukaria-aratti (*Pyrrhura frontalis*)
* Ecuadorinaratti (*Pyrrhura orcesi*)
* Hehkusiipiaratti (*Pyrrhura devillei*)
* Helmiaratti (*Pyrrhura lepida*)
* Inka-aratti (*Pyrrhura rupicola*)
* Keltasiipiaratti (*Pyrrhura hoffmanni*)
* Kirjosuomuaratti (*Pyrrhura griseipectus*)
* Negrosinaratti (*Pyrrhura melanura*)
* Punalakkiaratti (*Pyrrhura rhodocephala*)
* Punaposkiaratti (*Pyrrhura pfrimeri*)
* Raitasuomuaratti (*Pyrrhura leucotis*)
* Ruskosuomuaratti (*Pyrrhura calliptera*)
* Ruususuomuaratti (*Pyrrhura roseifrons*)
* Rämeikköaratti (*Pyrrhura perlata*)
* Santamartanaratti (*Pyrrhura viridicata*)
* Sinirinta-aratti (*Pyrrhura cruentata*)
* Tepuiaratti (*Pyrrhura egregia*)
* Tummasuomuaratti (*Pyrrhura lucianii*)
* Täpläsuomuaratti (*Pyrrhura picta*)
* Valkorinta-aratti (*Pyrrhura albipectus*)
* Venezuelanaratti (*Pyrrhura hoematotis*)
* Viherposkiaratti (*Pyrrhura molinae*)

## Lähteet

## Aiheesta muualla
*Laji.fi: Suomuaratit (''Pyrrhura'')
*iNaturalist: Suomuaratit (''Pyrrhura'')
*ITIS: Pyrrhura 
*UniProt: Taxonomy - Pyrrhura 
*University of Michigan, Animal Diversity Web (ADW): Pyrrhura, neotropical parakeets 
*Global Biodiversity Information Facility (GBIF): Pyrrhura
Andrew Cogliano

**Andrew Cogliano** (s. 14. kesäkuuta 1987 Toronto, Ontario) on kanadalainen uransa päättänyt ammattilaisjääkiekkoilija, pelipaikaltaan vasen laitahyökkääjä. Hän edusti viimeisimpänä NHL-seura Colorado Avalanchea. Aiemmin urallaan Cogliano edusti Edmonton Oilersia, Anaheim Ducksia, Dallas Starsia ja San Jose Sharksia.

## Ura
Ennen ammattilaisuraansa Cogliano pelasi vuosina 2003–2005 Ontario Provincial Junior "A" Hockey Leaguen (OPJHL) St. Michael's Buzzersissa ja vuodesta 2005 vuoteen 2007 yliopistojääkiekkoa Michiganin yliopiston joukkueessa. Edmonton Oilers varasi hänet NHL:ään numerolla 25  ensimmäisellä kierroksella. 

### Edmonton Oilers (2007–2011)
Cogliano aloitti NHL:ssä kaudella 2007–2008. Hän pelasi ensimmäisen runkosarjaottelunsa 4. lokakuuta 2007, jolloin Edmonton Oilers kohtasi kotiottelussa San Jose Sharksin. Cogliano syötti Tom Gilbertin tekemän 1–1-tasoitusmaalin ottelussa, joka päättyi rangaistuslaukauskilpailun jälkeen Oilersin voittoon luvuin 3–2. Ensimmäisen NHL-maalinsa hän teki kolmannessa ottelussaan, 8. lokakuuta 2007 pelatussa vierasottelussa Detroit Red Wingsiä vastaan.

Coglianosta tuli 11. maaliskuuta 2008, Oilersin kotiottelussa St. Louis Bluesia vastaan, ensimmäinen NHL-pelaaja, joka on tehnyt kolmessa peräkkäisessä ottelussa jatkoaikamaalin, joka on ratkaissut ottelun. Coglianon ottelussa käyttämät hanskat ja maila lahjoitettiin Hockey Hall of Famelle.

Cogliano pelasi tulokaskaudellaan täydet 82 runkosarjaottelua ja teki 18 maalia sekä antoi 27 maalisyöttöä. Hän oli kaudella 2007–2008 joukkueensa viidenneksi paras pistemies ja neljänneksi paras maalintekijä. NHL:n tulokkaiden pistepörssissä hän sijoittui kuudenneksi joukkuekaveri Sam Gagnerin jälkeen ja tulokkaiden maalipörssissä neljänneksi.
  
Cogliano edusti Oilersia tulokaskautensa jälkeen vielä kolmella NHL-kaudella, joilla niilläkin pelasi täydet 82 runkosarjaottelua ilman loukkaantumisia. 12. heinäkuuta 2011, muutama kuukausi ennen kauden 2011–2012 alkua, Oilers myi hänet Anaheim Ducksiin vaihdossa toisen kierroksen varausvuoroon . 

### Anaheim Ducks (2011–2019)
Cogliano pelasi toisella Anaheim -kaudellaan ja kuudennella kaudellaan NHL:ssä ensimmäisen kerran pudotuspelejä. Anaheim tippui Detroit Red Wingsille täydessä seitsemän ottelun sarjassa. Kaudella 2013–2014 Cogliano teki 21 maalia ja ylitti ensimmäisen kerran urallaan 20 maalin rajan.

### Dallas Stars, San Jose Sharks ja Colorado Avalanche (2019–)
Tammikuussa 2019 Cogliano siirtyi Dallas Starsiin vaihdossa Devin Shoreen. Heinäkuussa 2021 hän siirtyi San Jose Sharksiin ja maaliskuussa 2022 Colorado Avalancheen. Heinäkuussa 2022 Cogliano teki Avalanchen kanssa yksivuotisen jatkosopimuksen.

### Maajoukkue
Cogliano edusti Kanadaa kaksissa alle 20-vuotiaiden maailmanmestaruuskilpailuissa, vuosina 2006 ja 2007. Hän oli voittamassa molempina vuosina nuorten MM-kultaa.

## Tilastot

## Lähteet
* 
* Cogliano Edmonton Oilersin verkkosivuilla 
*  
* Andrew Cogliano TSN.ca-sivustolla  

### Viitteet
Mayumi Azuma

**Mayumi Azuma** (; s. 24. huhtikuuta 1975) on japanilainen mangaka. Hän julkaisi vuosina 1999–2001 *[[Star Ocean]]* -pelisarjaan perustuvaa *Star Ocean: The Second Story* -nimistä mangaa. Vuodesta 2002 hän on työskennellyt uuden sarjansa, *[[Elemental Gelade]]n* parissa. *Elemental Geladesta* on tehty myös animesarja televisioon.

Azuma työskenteli aiemmin toisen mangakan Kozue Amanon avustajana.

## Lähteet

## Aiheesta muualla
*
Homén

**Homén** on suomalainen pappissuku, jonka jäsenet ovat myöhemmin vaikuttaneet muun muassa oikeuslaitoksessa, yliopistoissa ja politiikassa. Suvun papit toimivat neljän sukupolven ajan Euran seurakunnan kirkkoherran tai pitäjänapulaisen virassa.

Suvun vanhin tunnettu jäsen on oletettavasti Kalvolan Kutisten kylässä 1600-luvulla elänyt  Hommoisten talollinen Påvel Andersson. Hänen poikansa Tomas Homman († 1708) kirjautui Turun akatemiaan ja toimi Kalvolan pitäjänapulaisena. Euran kirkkoherra Johan Homeen vanhemman (k. 1725), oletetaan nykyään olevan Tomas Hommanin poika. Aiemmin hänen on muun muassa oletettu olevan sama henkilö kuin turkulainen teini Johannes Jeremiae, "tattari" (eli romani) Jeremias Hommosen poika.

## Suvun jäseniä
* *Tomas Homman* (k. 1708) Kalvolan pitäjänapulainen.
* *Johan Homeen* vanhempi (~1685–1725), Euran kirkkoherra, Tomas Hommanin poika
* *Johan Homeen* nuorempi (1722–1769), Kiukaisten kappalainen, Johan Homeen vanhemman poika
* *Johan Jakob Homén* (1757–1840), Euran kirkkoherra, Johan Homeen nuoremman poika
* *Gustaf Vilhelm Homén* (1804–1874), Euran kirkkoherra, Johan Jakob Homénin poika

* Lars Homén (1844–1906), senaattori, kirkkoherra Gustaf Wilhelm Homénin poika
* Lars Olaf Homén (1879–1949), Åbo Akademin kirjallisuushistorian professori, senaattori Lars Homénin poika
* Lars Birger Homén, (1880–1947), jääkärieversti, kunnallisneuvos, senaattori Lars Homénin poika
* *Lars Homén* (1764–1807), Hartolan kappalainen, Johan Homeen nuoremman poika
* *Johan Fredrik Homén* (1797–1862), Pieksämäen kirkkoherra, lääninrovasti, kappalainen Lars Homénin poika
* Gustaf William Homén (1849–1929), suomalainen Viipurin hovioikeuden varapresidentti ja valtiopäivämies, Johan Fredrik Homénin poika
* Ernst Alexander Homén (1851–1926), suomalainen neurologi, Johan Fredrik Homénin poika
* Viktor Theodor Homén (1858–1923), sovelletun fysiikan professori, kansanedustaja, Johan Fredrik Homénin poika Suomen Tiedeseura jakaa joka toinen vuosi Th. Homénin palkinnon
* Carl-Olaf Homén, (s. 1936), suomalainen urheiluvaikuttaja ja ministeri

## Lähteet
Kössi Ojala

**Kustaa Ivar (Kössi) Ojala** (16. kesäkuuta 1886 Alavus – 11. toukokuuta 1922 Tampere) oli suomalainen näyttelijä. Alun perin muurarina työskennellyt Ojala teki lyhyen uransa aikana useita kiitettyjä roolisuorituksia Tampereen Työväen Teatterissa.

## Elämä ja ura
Kössi Ojalan vanhemmat olivat työmies Erkki Kustaanpoika Ojala (s. 1856) ja Maria Sannantytär (s. 1862). He muuttivat Alavudelta Tampereelle vuonna 1896. Ojala aloitti näyttelijänuransa harrastajana Tampereen Ulkotyöväen yhdistyksen näytelmäseurassa. Hän kuului muurarien ammattiosastoon. Tampereen Työväen Teatteriin Ojala siirtyi vuonna 1913 Tilda Vuoren johtajakaudella. Hän toimi iltanäyttelijänä. Ammattilainen Ojalasta tuli Kosti Elon johtajakaudella. Häntä pidettiin nerokkaana luonneroolien tulkitsijana, jolle oli ominaista syvällinen eläytyminen kulloiseenkin hahmoon. Hänen puheääntään kuvattiin "sointuvaksi ja vivahdusrikkaaksi".

Uransa aikana Ojala saavutti Tampereen Työväen Teatterin johtavan sankarinäyttelijän aseman. Eino Salmelainen luonnehti häntä erääksi suomalaisen teatterin suurimmista luonnonlahjakkuuksista. Ojalan kiitettyihin roolisuorituksiin kuuluivat muun muassa porvari Möllmark Gustav Wiedin huvinäytelmässä *Kaupungin ylpeys* ja hurjasteleva Dulska Gabriela Zapolskan näytelmässä *Rouva Dulskan moraali*. Aleksis Kiven klassikossa *[[Nummisuutarit]]* hän näytteli Mikko Vilkastusta. Erityisen arvostettu oli Ojalan tutkielma konsuli Bernickistä näytelmässä *Yhteiskunnan tukipylväät*. Vuonna 1920 Ojala esiintyi Pauli Pohjolan kanssa alkoholin vaikutuksen alaisena näytelmässä *Iloinen leski*; molemmat saivat vakavan varoituksen. Ojala kuoli tuberkuloosiin 35-vuotiaana. Näytellessään kuningasta *[[Hamlet]]issa* hän sai verensyöksyn ja poistui kesken lauseen näyttämöltä.

Kössi Ojala oli naimisissa Lydia Aleksandra Gröndahlin (s. 1882) kanssa.

## Lähteet

*Rajala, Panu: Titaanien teatteri, Tampereen Työväen Teatteri 1918 &ndash; 1964; Tampereen Työväen Teatteri Oy 1995,  

### Viitteet
Tanju Çolak

**Tanju Çolak** (s. 10. marraskuuta 1963 Samsun, Turkki) on turkkilainen jalkapalloilija, jonka pelipaikka oli hyökkääjä.

Çolak edusti urallaan Turkin liigassa Galatasarayta, Samsunsporia, Fenerbahçea ja Istanbulsporia. Hän voitti liigan maalikuninkuuden viidesti, ja vuonna 1988 Çolak voitti myös Euroopan Kultainen kenkä -palkinnon tehtyään Galatasarayssa kauden aikana 39 maalia. Samana vuonna Galatasaray eteni Çolakin johdolla aina Euroopan cupin välieriin saakka. Urallaan Çolak pelasi Turkin liigassa 252 ottelua ja teki niissä 240 maalia, mikä oli liigan ennätys kunnes Hakan Şükür rikkoi sen syksyllä 2007.

Maajoukkueessa Çolak pelasi 31 ottelua ja teki yhdeksän maalia vuosina 1984–1991. Hänen uransa päättyi vuonna 1994, kun Mercedesin loistoauton salakuljetuksesta saatu vankeustuomio pantiin täytäntöön. Alun perin hän sai 9 vuoden vankeustuomion, mutta valitusten jälkeen Çolak lopulta tuomittiin vankeuteen 4 vuodeksi ja 8 kuukaudeksi.

## Lähteet
* 

### Viitteet